kardosdrur/scandi-wiki huggingface dataset:
Schleswig-Holsteinisches Landestheater

Schleswig-Holsteinisches Landestheater er Tysklands største landsdelsscene med hjemsted i Flensborg, Slesvig og Rendsborg. Derudover er der små spillesteder på vestkysten. Teatret dækker genrerne scenisk musikteater (opera), ballet, skuespil og koncerter.

Teatret startede i 1974 som fusion af byteatrene i Flensborg, Slesvig og Rendsborg.

Eksterne henvisninger
 Teatres hjemmeside

Teatre i Tyskland
Slesvig-Holsten
Kultur i Flensborg
Det lille Teater Flensborg

Det lille Teater Flensborg er et dansksproget teater i det indre Flensborg. Teatret har til huse i Hjemmet i Mariegade. 

Teatret startede som amatørteater i 1966. De første medarbejdere ønskede et fast spillested med faste spilledage og fik lov til at benytte faciliteter i Hjemmet tæt ved Nørretorvet. Ensemblet blev efterhånden udvidet med flere medspillere i skiftende perioder. I 1980 startede en gruppe medarbejdere med Det lille Dukketater. Dukketeatret blev til en stor succes og blev etableret som en fast del af teatervirksomheden. En kabaretgruppe stoppede i 2005. teaterBanden er teatrets ungdomsgruppe.

Teatret er medlem af Sydslesvigs danske Ungdomsforeninger og foreningen Dansk Amatør Teater Samvirke. Frem til 1974 arbejdede teatret under Sønderjydsk Forsøgsscene. I 2006 blev Alexander von Oettingen valgt som ny formand.

Hjemmet 
Bygningen blev opført i 1840 efter Marieports nedrivning tæt ved Vor Frue Kirke. Efter 1900 var bygningen bolig for redaktør Jens Jessen. Deraf stammer navnet Hjemmet. I 1920 købte foreningen Flensborgsamfundet bygningen og stillede den til disposition for de danske foreninger i byen.

Amatørteater i Sydslesvig 
Der er to kendte amatørteatre i Sydslesvig. Det andet var Æ Amatøer (1974-2006), der dog ikke havde nogen fast scene, men rejste efter opgaverne.

Eksterne henvisinger 

 Det lille Teater Flensborg
 Hjemmet

Amatørteater
Teatre i Danmark
Kultur i Flensborg
Etableret i 1966
Kultur i Sønderjylland
Det lille Teater

Det lille Teater har flere betydninger:

Det lille Teater (Flensborg)
Det lille Teater Gråsten
Det Lille Teater (København)
Det Lille Teater Aabenraa
Det Lille Teater (Ålborg)
Oakland (Maryland)

Oakland er en amerikansk by og administrativt centrum for det amerikanske county Garrett County i staten Maryland. Byen har  indbyggere.

Referencer

Eksterne henvisninger 

 Oaklands hjemmeside (engelsk)

Byer i Maryland
Alling Å (Djursland)

Alling Å er en å, der med sine tilløb, hvor de største er Skader Å og Skørring Å, afvander et ca. 337 km2 stort område på det vestlige Djursland. Alling Å udmunder ved Allingåbro i den gren af Randers Fjord, der hedder Grund Fjord.

Alling Å's vandopland grænser mod nord op til Randers Fjords og Gudenåens vandopland og mod vest op til Lilleåens vandopland. Mod syd er grænsen højdedraget nord for Kalø Vig. Mod øst grænser det op til Kolindsunds vandopland, og mod nordøst Hevring Å, der løber ud i Kattegat. Administrativt er vandoplandet delt mellem Norddjurs Kommune, Syddjurs Kommune, Randers Kommune og Favrskov Kommune.

Alling Å er ca. 35 km lang. Den har sit udspring i egnen nordøst for Hadsten i et moseområde lige op ad Nordjyske Motorvej og løber først mod nordvest og kort efter mod nordøst forbi Ølst, hvor den krydses af motorvejen. Ved Robdrup løber fra nord Brusgård Møllebæk ud i åen. Alling Å fortsætter fra Robdrup mod øst, forbi Årslev og herregårdene Clausholm og Tustrup. Lige før Nybro mellem Hørning og Mygind får den tilløb fra syd af Skader Å og Skørring Å (tidl. kaldet Rosenholm Å, hvilket den stadig kaldes på dens øvre løb, hvor den passerer Rosenholm Slot). Skørring Å er næsten lige så bred som Alling Å før tilløbet. Herefter er Alling Å så bred, så det er muligt (og tilladt) med kanosejlads på åen.

Ved Sjellebro krydses Alling Å af primærrute 21. Herfra er det normalt at starte en dagstur med kano på den 17 km lange strækning indtil Allingåbro. Fra Sjellebro fortsætter åen mod øst forbi Fløjstrup med tilløb nordfra af Oksenbækken, Vester Alling og Øster Alling, hvor der er tilløb østfra af Vejle Å, der kommer fra Ring Sø ved Pindstrup. Ved sammenløbet drejer Alling Å mod nord, hvor den passerer Gammel Estrup lidt vest for Auning og fortsætter mod nordvest gennem Allingåbro. Lige inden udløbet i Grund Fjord får den tilløb af Hejbækken fra nordøst.

Vandløb i Danmark
Vandløb i Favrskov Kommune
Vandløb i Norddjurs Kommune
Vandløb i Randers Kommune
Vandløb i Syddjurs Kommune
Ring Sø (flertydig)

Ring Sø kan henvise til flere forskellige søer:
 Ring Sø – en sø ved Brædstrup i Midtjylland
 Ring Sø (Pindstrup) – en sø ved Pindstrup på Djursland
Vejle Å (flertydig)

Vejle Å  kan henvise til flere åer:
 Vejle Å som løber i Vejle Ådal, og ud i Vejle Fjord
 Vejle Å (Djursland) som løber fra Ring Sø ved Pindstrup til Alling Å på Djursland.
Grønt regnskab

Et grønt regnskab er en del af virksomhedens miljøkommunikation, og en ekstern afrapportering i et grønt regnskab eller en miljøredegørelse henvender sig bredt til virksomhedens interessenter. Et grønt regnskab kan også bruges internt i virksomheden som udgangspunkt for indsatsen på bl.a. transportområdet eller som en del af virksomhedens miljøstyring.

Bæredygtighed
Regnskabsvæsen
José de San Martín

José Francisco de San Martín Matorras (født 25. februar 1778 i Yapeyú i vicekongedømmet La Plata som nu er en del af Argentina, død 17. august 1850 i Boulogne-sur-Mer i Frankrig) var en argentinsk general og befrielseshelt som spillede en central rolle i afkolonialiseringen af Latinamerika. Han medvirkede til løsrivelserne af Argentina, Chile og Peru.

Han er en nationalhelt i Argentina, og flere argentinske byer har en gade opkaldt efter ham.

Personer fra Argentina
Danmarks Forskningsbiblioteksforening

Danske Fag-, Forsknings- og Uddannelsesbiblioteker (DFFU) (tidl. Danmarks Forskningsbiblioteksforening) blev stiftet i 1978 som en fælles forening for Sammenslutningen af Danmarks Forskningsbiblioteker (SDF) og Foreningen af Medarbejdere ved Danmarks Forskningsbiblioteker (FMDF).

De to gruppering havde indtil da været en del af medlemsstrukturen i Danmarks Biblioteksforening, men utilfredshed med denne forening førte til en samlet udtræden i marts 1978.

Foreningens formål er:
 at fremme initiativer til gavn for forskningsbibliotekerne og det samlede biblioteksvæsen i Danmark
 at styrke samarbejdet om informationsformidling og dokumentation
 at udveksle ideer og erfaringer inden for det samlede kulturområde
 at samarbejde med andre beslægtede organisationer i ind- og udland.

Dette opnås blandt andet gennem afholdelse af temadage, konferencer og andre arrangementer med fagligt og aktuelt indhold, og hvert år i september afholdes desuden et årsmøde med et aktuelt tema på programmet.

Danske Fag-, Forsknings- og Uddannelsesbiblioteker  udgiver tidsskriftet REVY, der udkommer 4 gange årligt i et oplag på knap 1200 eksemplarer. Tidsskriftet indeholder biblioteksfaglige artikler til debat og nyhedsinformation på forskningsbiblioteksområdet. Endvidere bringer tidsskriftet foreningsinformation til medlemmerne samt informerer om møder, konferencer og kurser.

Samarbejdspartnere 
Danmarks Forskningsbiblioteksforening er medlem af:

Bibliotekernes Dialogforum: Samarbejdet mellem de danske biblioteksforeninger

 EBLIDA: European Bureau of Library, Information and Documentation Associations

 FAIFE (IFLA): Freedom of Access to Information and Freedom of Expression

 IFLA: International Federation of Library Associations and Institutions

 LIBER: Ligue des Bibliothèques Européennes de Recherche

Eksterne henvisninger 
 Danske Fag- Forsknings- og Uddannelsesbiblioteker
REVY
Bibliotekernes Dialogforum
 EBLIDA
 FAIFE (IFLA)
 IFLA
 LIBER

Noter 

Biblioteks- og informationsvidenskab
Forskningsbiblioteksforening
Landkreis Jerichower Land

Landkreis Jerichower Land er en landkreis i den nordøstlige del af den tyske delstat Sachsen-Anhalt. Nabokreise er mod nordvest og nord Landkreis Stendal, mod nordøst Landkreis Havelland i delstaten Brandenburg, mod øst Landkreis Potsdam-Mittelmark, ligeledes i Brandenburg, mod syd Landkreis Anhalt-Bitterfeld; mod sydvest ligger Salzlandkreis og den kreisfrie by Magdeburg, og mod vest Landkreis Börde.

Geografi 
De vigtigste vandveje i Landkreis Jerichower Land er ud over Elben – 
Elben-Havel-Kanalen, floderne Ehle, Nuthe, Ihle og Tucheim-Parchener Bach. Der En del af landskabet Fläming ligger i Landkreis Jerichower Land.

Historie 
Landkreis blev først dannet i 1994 ved en forening af kreisene Burg, Genthin og kommunen  Mangelsdorf fra Kreis Havelberg. 

Ved Kreisreform Sachsen-Anhalt 2007 blev denne landkreis afløst af en nyere, større landkreis med samme navn. Den sydlige del af den nye landkreis består af kommuner , der tidligere høret under Landkreis Anhalt-Zerbst .

1. januar 2009 blev byen Loburg og kommunerne Dörnitz, Hobeck, Küsel, Rosian, Schweinitz, Tryppehna, Wallwitz og Zeddenick indlemmet i byen Möckern.

Byer og kommuner 
(indbyggertal pr. 31. december 2006)

Forvalningsfælleskaber  med deres medlemskommuner
* administrationsby

Eksterne henvisninger 

 Jerichower Lands historie
Moche

Moche-civilisationen (også kaldt mochica-kulturen, tidligere chimu, før-chimu, proto-chimu, og så videre) levede i det nordlige Peru fra omkring 200 e.Kr. til 700 e.Kr. I dag regner man at der politisk ikke var det samme folk som folket i kongeriget Chimú, og nogle tror det ikke var et rige, men heller en gruppe af samfund som delte fælles ikonografi og teknologi. Nogle regner moche-epoken så vidt som 300 f.Kr. til 1000 e.Kr.

Kollaps 
Der er flere forskellige teorier på hvad som var årsag til den Moche-civilisationens endeligt. Nogle lærde har fremhævet miljøændringer. Iskerneforskning fra gletsjere i Andesbjergene afslører klimatiske begivenheder mellem 536 og 594 AD, muligvis en super El Niño, som resulterede i 30 års intens regn og oversvømmelse fulgt af 30 års tørke, som en del af eftervirkningerne af klimachoket i 535-536. 
Disse vejrbegivenheder kunne have afbrudt Moche-civilisationens normale livscyklus og rystet deres tro på deres religion, som havde lovet stabilt vejr ved menneskeofringer. 

Men flere nylige opdagede beviser demonstrerer, at disse begivenheder ikke forårsagede Moche-civilisationens endeligt. Moche-politik overlevede efter 650 AD i Jequetepeque-dalen og Moche-dalene. For eksempel, i Jequetepeque-dalen er senere bosættelser karakteriseret af fæstninger og forsvarsværker. Der er ikke bevis for en fremmed invasion, som mange lærde har foreslået tidligere (f.eks. en Huari invasion). Forsvarsværkerne ser ud til at vise, at der var social uro, muligvis resultatet af klimatiske ændringer, da fraktioner sloges for kontrol over de stadig mindre resurser.

Kilder/referencer

Se også 
Tucume

Eksterne henvisninger 

Perus historie
Alfahenfald

Alfahenfald er en type radioaktivt henfald hvor en atomkerne udsender en alfapartikel (to protoner og to neutroner i en sammenbundet tilstand, der svarer til kernen i helium) og dermed henfalder til en kerne med massetal og atomnummer henholdsvis 4 og 2 lavere. Eksempelvis alfahenfaldet uran til thorium:

Da den udsendte alfapartikel er en kerne fra helium-4, kan henfaldet også betragtes som en fissionsproces hvor moderkernen splittes i to mindre datterkerner. At det den ene datterkerne netop bliver en alfapartikel, kan begrundes med alfapartiklens usædvanligt stabile binding.

Alfapartikler har efter udsendelse typisk en kinetisk energi omkring 5 MeV hvilket svarer til en hastighed omkring 15.000 km/s, kun ca. 5% af lysets. På grund af deres relativt store masse, deres ladning på +2e og deres relativt lave hastighed, er alfapartiklerne meget tilbøjelige til at vekselvirke med andre atomer og afgive den kinetiske energi. Deres bevægelse stoppes derfor effektivt af få centimeter luft eller f.eks. et stykke papir.
Alfa-stråler kan ikke trænge gennem huden, men de er meget farlige inde i kroppen, da de har en stor ioniseringsevne. Dog kan øjets hornhinde godt blive beskadiget af alfa-stråler.

Nu om dage anvendes alfa-radioaktive stoffer til mangfoldige formål. I rumsonder, der skal flyve ud i den ydre del af Solsystemet langt væk fra Solen, bruges den frigjorte energi til opvarmning af en del af sonden. Ved brug af termoelementer kan man så udnytte temperaturforskellen mellem sondens varme indre og det kolde verdensrum til at frembringe et spændingsfald, der kan holde sondens elektronik i gang. Til visse former for cancerterapi benyttes alfa-radioaktive stoffer, fordi alfa-partiklerne på gund af deres kraftige ionisering afsætter en stor energimængde inden for en lille strækning.

Radioaktivitet
Elben-Havel-Kanalen

Elben–Havel-Kanalen er en 56 km lang kanal i Tyskland, som fører skibstrafik fra Magdeburg i delstaten Sachsen-Anhalt, mod øst til Brandenburg an der Havel i delstaten Brandenburg. Siden 2003, har den også været forbundet med Mittellandkanal med den enestående akvædukt Vandvejskryds Magdeburg (Wasserstraßenkreuz Magdeburg). Den er en del af den gennemgående vandtransportvej mellem Rhinen og Polen.

Henvisninger 

Kanaler i Tyskland
Brandenburgs geografi
Sachsen-Anhalts geografi
CD4

CD4 (cluster of differentiation 4) er et glykoprotein udstillet på overfladen af en visse leukocytter. Den fungerer som receptor og har en vigtig rolle i forbindelse med HIV.

Proteiner
Den Andiske Sammenslutning

Den Andiske Sammenslutning (spansk: Comunidad Andina de Naciones, CAN) er en handelsblok bestående af andes landene i sydamerika.
Nuværende medlemsstater er Bolivia, Colombia, Ecuador, Peru og Venezuela (som er i en proces for at forlade sammenslutning). Handelsblokken blev kaldt for "Den Andiske Pagt" frem til 1996, og blev dannet i forbindelse med signeringen af Cartagena-afalen i 1969. Dens hovedkontor ligger i Lima, Peru.

Den Andiske Sammenslutning har 120 millioner indbyggere, boende i et område på 4,700,000 km², med et BNP på over 4 billioner i 2005, inkluderet Venezuela.

Medlemskab 
Den Andiske Pagt blev originalt dannet i 1969 af Bolivia, Chile, Colombia, Ecuador og Peru. I 1973 blev Venezuela sammenslutningens sjette medlem. I 1976, derimod, gik man tilbage til fem medlemsnationer da Chile trak sig ud. Venezuela annoncerede i 2006 at de også skal trække sig ud, noget som reducerer antallet af medlemmer i Den Andiske Sammenslutning til fem.

Nylig, efter den nye samarbejdsaftale med Mercosur, fik Den Andiske Sammenslutning fire nye medlemmer: Argentina, Brasilien, Paraguay og Uruguay. Disse fire Mercosur-medlemmer blev bevilget medlemskab af "Det Andiske Råd af Udenrigsministre". Denne handling gengældte Mercosurs valg om at indlemme nationerne i Den Andiske Sammenslutning i sit eget frihandelssamarbejde.

 Nuværende medlemsstater:
  Bolivia (1969)
  (1969)
  Ecuador (1969)
  Peru (1969)
 Tidligere medlemmer:
  Venezuela (1973-2006)
 Associerede medlemsstater:
  (2005)
  (2005)
  (fuldstændig medlem 1969-1976, observatør 1976-2006, samarbejdsnation siden 2006)
  Paraguay (2005)
  (2005)
  Venezuela (2006)
 Observatørlande:
 
  Panama

Se også 
 Unasur – Sydamerikanske nationers forbund
 ALBA – det Bolivarianske Alternativ for Amerika
 Mercosur – det sydamerikanske frihandelsområde

Noter 

Internationale organisationer
Etableret i 1969
Rocks Off

"Rocks Off" er en sang fra Rolling Stones dobbeltalbum fra 1972 Exile On Main St.. 

Ligesom de fleste andre sange er også denne sang krediteret til Mick Jaggerog Keith Richards, og den blev indspillet mellem december, 1971, og marts, 1972, og er en af de mange sange der blev indspillet i Villa Nellcote, som var det hus Richards lejede i syd Frankrig . Kælderen, hvor der blev indspillet, var meget varm, og mange af guitarerne kunne derfor ikke forblive i den tuning de skulle være i. 

Teksten til sangen er mangfoldig og til tider barsk;

På nummeret sang Jagger og spillede tamburin, mens Richards og Mick Taylor spillede de elektriske guitarer. Trommer og bass blev spillet af henholdsvis Charlie Watts og Bill Wyman, og klaveret spillede Nicky Hopkins. Bobby Keys bidragede også på dette nummer ved at spillede saxofon, og trompeten blev spillet af Jim Price. Koret bestod af Jagger og Richards .

En live udgave blev optaget på bandets Licks Tour i 2002 – 2003, og findes på albummet Live Licks fra 2004. 

En af de mest fremtrædende og længst eksisterende Rolling Stones hjemmeside er opkaldt efter denne sang .

Eksterne henvisninger 
Officiel tekst
Hør The Rolling Stones ”Rocks Off”

Referencer 

Rolling Stones-sange
Aage la Cour

Aage Dornonville de la Cour (14. november 1917 i København - 23. marts 2013) var en dansk statistiker og modstandsmand.

La Cour var i en periode formand for gartnernes lærlingeforening. Siden blev la Cour kommunist og under besættelsen modstandsmand med et kort ophold i Vestre Fængsel. Efter præliminæreksamen og studentereksamen fra aftenkursus 1942 blev han cand.polit. i januar 1949.

Formand for DKU København fra 1945 til 1949, og derefter nordisk sekretær i den internationale ungdomsorganisation WFDY i Paris. Siden blev la Cour ansat i statsadministrationen, men var aktiv kommunist indtil opstanden i Ungarn i 1956.

Aage la Cour blev afdelingschef i Danmarks Statistik 1967. Han var universitetsmanuduktør i nationaløkonomi ved Københavns Universitet 1958-62, lektor i offentlig driftsøkonomi og trafikpolitik 1963-66, censor ved statsvidenskabelige eksamener ved KU og i nationaløkonomi ved handelshøjskolerne fra 1967, fra 1973 formand for de statsvidenskabelige censorer ved KU, gæsteforelæser i trafikøkonomi ved Reykjavik Universitet i 1967, medlem af Nordisk komite for trafikøkonomisk forskning 1967-69.

I 1977 blev han generaldirektør for EUs Statistikkontor Eurostat, der har hovedsæde i Luxembourg.

Han har medvirket i de svensk-danske øresundsbroudvalg 1953-68, fra 1954 tillige i Storebæltskommissionen og indtil 1970 i Trafikministeriets arbejdsudvalg vedr. en Storebæltsbro. Medlem af bl.a. Personregisterrådet, Trafikkommissionen af 1967 og Rådet for trafiksikkerhedsforskning.

Kilder 
 Kraks Blå Bog 1974

Statistikere fra Danmark
Nationaløkonomer fra Danmark
Modstandsfolk fra DKP
Danskere i 1900-tallet
Ansatte ved Københavns Universitet
Åge
Politikere fra DKP
Personer i Kraks Blå Bog (afdøde)
Afdelingschefer fra Danmark
Børge Thing

Børge Thing (18. april 1917 i Herning – 30. juni 1971) var en dansk modstandsmand under Besættelsen og i en periode leder af sabotagegruppen BOPA.

Børge Thing kom fra et indremissionsk hjem i Herning og fik uddannelse som blikkenslager.
Han mødte sin senere hustru, Dora, på et højskoleophold i København.
Hun introducerede den da socialdemokratiske Thing til kommunismen.
I 1942 begyndte han illegalt arbejde.
I den første tid udførte han aktioner mod danske nazisters forretninger hvor ruder blev knust og brandbomber kastet ind.
Med baggrund i kommunistloven blev Thing arresteret i april 1943 og fik en dom på 4 måneds fængsel, som han afsonede i Vestre Fængsel.
Han flygtede den 23. august 1943 og gik under jorden.
Også i 1943 måtte hans kone og datter flygte til Sverige på grund af Doras jødiske baggrund, og Børge Thing genså dem først i maj 1945.
Børge Thing blev i 1944 leder af BOPA.

Efter Besættelsen blev Thing uddannet på Hærens Officersskole og officer i den danske hær.
Han blev udstationeret i Odense.
Der var dog ikke accept i den traditionelle del af den danske hær for optagelsen af modstandsfolk og især kommunister.
Things forhold til kommandanten i Odense, Oberst Dall, blev så dårligt at han søgte forflyttelse til Vordingborg, hvor forholdene dog ikke var bedre, og Thing søgte pension og gik af den 1. august 1956.
Efter krigen plagedes Things også af mareridt og tiltagende drikkeri i en tilstand der i dag kunne være diagnosticeret som post-traumatisk-stress-syndrom.

I 1945 udgav Børge Thing bogen Sabotage, udarbejdet sammen med en journalist og udgivet under Things BOPA-dæknavn "Brandt". Bogen, som Thing havde arbejdet på under krigen, fortalte om sabotagearbejdet ud fra et kollektivt synspunkt.

Børge Thing fik den 9. april 1940 indsprøjtet kontraststoffet thorotrast i forbindelse med en behandling på Rigshospitalet foretaget af Richard Malmros.
Things tidlige død som 54-årig med leverkræft tilskrives det radioaktive stof.

Han var far til Morten Thing, der udgav bogen Sabotøren – min fars historie i 2011.

Henvisninger

Litteratur 
 Morten Thing, Sabotøren – min fars historie, Nemos Bibliotek, 2011. .

Personer fra Herning
Danskere i 1900-tallet
Officerer fra Danmark
Medlemmer af BOPA
Politikere fra DKP
Faglitterære forfattere fra Danmark
Modstandsfolk fra DKP
Dansksprogede forfattere fra Danmark
Valerio Fiori

Valerio Fiori (født 27. april 1969 i Rom) er en italiensk tidligere fodboldspiller. Han spillede blandt andet i Serie A-klubben AC Milan.

Af hans andre klubber kan nævnes SS Lazio og ACF Fiorentina.

Eksterne henvisninger 

Fodboldspillere fra Italien
Kalkun (fugleslægt)

Kalkuner er en gruppe fugle, der består af to arter. Som hos mange andre hønsefugle er hunnen mindre end hannen og mindre farverig. Med et imponerende vingefang på typisk 1,5-2 meter er kalkunen den største fugl i sit habitat og bliver sjældent forvekslet med andre arter.

Kalkuner er et populært jagtbytte, specielt i Nordamerika.

Se også
Perus nationalvåben

Perus nationalvåben (spansk: Escudo National) består af et skjold med tre elementer; øverst til venstre vicuñaen, nationaldyret, på et lyseblåt felt, som repræsenterer Perus fauna, træet øverst til højre er kinatræet på et hvidt felt, som repræsenterer den nationale flora, og nederst er et overflødighedshorn med mønter på et rødt felt, som repræsenterer landets mineralresurser. På hver side af skjoldet er Perus flag og en krone af blade fra egen som hjelmfigur. Nationalvåbenet bliver benyttet på Perus krigsflag (Bandera de Guerra).

Rigsvåbener
Nationalvåben
Heraldik
Matteo Darmian

Matteo Darmian (født 2. december 1989 i Legano) er en italiensk fodboldspiller. Han er placeret i forsvaret og spiller i dag for Inter Milan

Den 22. november 2006 blev han udtaget til det italienske U/18-landshold, og har derudover også spillet for U/17,U/19,U20 og U/21 landsholdet.

Darmian debuterede for AC Milans førstehold den 28. november 2006 i en Coppa Italia-kamp mod Brescia, da han i pausen afløste Kakha Kaladze i midterforsvaret.

Den 19. maj 2007 fik han debut i Serie A mod Udinese. Her blev han skiftet ind i stedet for Giuseppe Favalli.

Han blev købt af Manchester United juli 2015.

Eksterne henvisninger 

 
 Robin van Persie på arsenal.com
 

Fodboldspillere fra AC Milan
Fodboldspillere fra Italien
Deltagere ved verdensmesterskabet i fodbold 2014
Kongelig bygningsinspektør

Kongelig bygningsinspektør er en dansk titel, som tildeles arkitekter, der arbejder for regenten – hvilket i dag vil sige Staten. Styrelsen for Slotte & Kulturejendomme har ansvaret for at udpege de kongelige bygningsinspektører.

Embedet omfatter ikke én, men flere inspektører, der har forskellige danske landsdele som arbejdsfelt. Fra 2012 er der seks bygningsinspektorater der ved udnævnelsen i 2021 fordeles således:
Inspektorat 1, København og Nordsjælland - varetages af Rønnow Arkitekter /v. arkitekt Camilla Løntoft Nybye
Inspektorat 2, København og Nordsjælland - varetages af Arkitema /v. arkitekt Poul Schülein.
Inspektorat 3 og 4, København, Sjælland, Fyn, Lolland, Falster, Bornholm - varetages af Bertelsen & Scheving Arkitekter /v. arkitekt Jens Bertelsen.
Inspektorat 5, Jylland - varetages af Kjær & Richter /v. arkitekt Niels Vium.
Inspektorat 6, synsaftale på undervisningsbygninger - varetages af Erik Møller Arkitekter /v. arkitekt Peder Elgaard.

Inspektørerne fører bygningsmæssigt tilsyn med en væsentlig del af kulturarven i form af statens fredede ejendomme og andre værdifulde statsejede bygningsværker i Danmark. Derudover fører de tilsyn med og er statens konsulenter i byggesager, der har med landets kirker at gøre.

De kongelige bygningsinspektorater er særligt interessante for arkitekter der arbejder med kulturarv og bevaring. Større (nye) bygningsopgaver for Staten udbydes i licitation og i åben konkurrence. Bygningsinspektoraterne tildeles efter offentligt udbud.